ԱՄՓՈՓԱԹԵՐԹ

 «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՕԳՈՍՏՈՍԻ 22-Ի N1124-Ն ՈՐՈՇՄԱՆ ՀԱՎԵԼՎԱԾՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

|  |  |
| --- | --- |
| **1.** [**Աշխատանքի և սոցիալական հարցերի նախարար**](https://www.gov.am/am/structure/228/)**ություն**  | 26.08.2021թ. |
| N 040/52942-2021 |
| 1. Նախագծի 1-ին կետի 1-ին ենթակետով ՀՀ կառավարության 2019 թվականի օգոստոսի 22-ի թիվ 1124-Ն որոշման (այսուհետ՝ Որոշում) հավելվածի՝ նոր խմբագրությամբ շարադրվող 2-րդ կետում «Աշխատողների անվտանգության» բառերը փոխարինել «Աշխատողների առողջության պահպանման և անվտանգության ապահովման» բառերով, «Աշխատանքի իրավունքի» բառերը՝ «Աշխատանքային իրավունքի» բառերով (համաձայն ՀՀ կառավարության 2019 թվականի օգոստոսի 22-ի N 1071-Ա որոշման 1-ին կետի): | **Մասամբ է ընդունվել:** Որոշման հավելվածի նախագծում 2-րդ կետում «Աշխատանքի իրավունքի» բառերը փոխարինվել են «Աշխատանքային իրավունքի» բառերով:Որոշման հավելվածի նախագծում 2-րդ կետով «Աշխատողների առողջության պահպանման և անվտանգության ապահովման» ոլոտում Ռիսկին տրվել է համապատասխան անվանում, կարող էր նշվել նաև այլ անվանում (օրինակ՝ aaa, 123 և այլն): |
| 2. «Կյանքին, առողջությանը» բառերից հետո լրացնել «աշխատանքային իրավունքին» բառերը` հաշվի առնելով այն հանգամանքը, որ ներկայում արդեն Առողջապահական և աշխատանքի տեսչական մարմինը վերահսկողություն է իրականացնում աշխատանքային օրենսդրության մյուս պահանջների նկատմամբ ևս՝ աշխատողների առողջության պահպանման և անվտանգության ապահովման հետ կապված կարգավորումների նկատմամբ պետական վերահսկողությունից բացի: | **Չի ընդունվել:** Հիմք ընդունելով «Հայաստանի Հանրապետու թյունում ստուգումների կազմակերպման և անցկացման մասին» Հայաստանի Հանրապետության օրենքի 2.1 հոդվածի 1-ին մասով սահմաված ռիսկի սահմանումը։ |
| 3. Նախագծի 1-ին կետի 1-ին ենթակետով Որոշման հավելվածի՝ նոր խմբագրությամբ շարադրվող 3-րդ կետի վերջին նախադասությունում «յուրաքանչյուր վերահսկողության ենթակա ոլորտներում» բառերը փոխարինել «վերահսկողության ենթակա յուրաքանչյուր ոլորտում» բառերով: | **Ընդունվել է:** Որոշման հավելվածի նախագծում 3-րդ կետի վերջին նախադասությունում կատարվել է փոփոխություն։ |
| 4. Նախագծի 1-ին կետի 1-ին ենթակետով Որոշման հավելվածի՝ նոր խմբագրությամբ շարադրվող 4-րդ կետի 1-ին և 2-րդ ենթակետերում տեսչական մարմնի վերահսկողության ենթակա ոլորտների շարքում լրացնել «Աշխատանքային իրավունքի» բառերը, իսկ 4-րդ ենթակետում «յուրաքանչյուր ռիսկայնության (բարձր, միջին և ցածր) խմբերում» բառերը փոխարինել «ռիսկայնության (բարձր, միջին և ցածր) յուրաքանչյուր խմբում» բառերով: | **Ընդունվել է:** Կատարվել են համապատասխան փոփոխություններ: |
| 5. Նախագծի 1-ին կետի 2-րդ ենթակետով Որոշման հավելվածի 5-րդ կետի նոր խմբագրությամբ շարադրվող առաջին նախադասությունում «յուրաքանչյուր վերահսկողության ենթակա ոլորտների» բառերը փոխարինել «վերահսկողության ենթակա յուրաքանչյուր ոլորտի» բառերով: | **Ընդունվել է:** Կատարվել են համապատասխան փոփոխություններ: |
| 6. Նախագծի 1-ին կետի 17-րդ ենթակետով Որոշման հավելվածի՝ նոր խմբագրությամբ շարադրվող 21-րդ կետում «տեսակների՝ գնահատվում է» բառերը փոխարինել «տեսակների և գնահատվում է» բառերով: | **Ընդունվել է:** Կատարվել են համապատասխան փոփոխություններ: |
| 7. Նախագծի 1-ին կետի 24-րդ ենթակետում «ԱՇԽԱՏՈՂՆԵՐԻ ԱՆՎՏԱՆԳՈՒԹՅԱՆ» բառերը փոխարինել «ԱՇԽԱՏՈՂՆԵՐԻ ԱՌՈՂՋՈՒԹՅԱՆ ՊԱՀՊԱՆՄԱՆ ԵՎ ԱՆՎՏԱՆԳՈՒԹՅԱՆ ԱՊԱՀՈՎՄԱՆ» բառերով՝ հաշվի առնելով այն, որ Նախագծի կարգավորումների համաձայն՝ որպես Առողջապահական և աշխատանքի տեսչական մարմնի վերահսկողության ենթակա ոլորտ նախատեսվում է «Աշխատողների առողջության պահպանումը և անվտանգության ապահովումը»: | **Չի ընդունվել:** Որոշման հավելվածի նախագծում 2-րդ կետով «Աշխատողների առողջության պահպանման և անվտանգության ապահովման» ոլոտում Ռիսկին տրվել է համապատասխան անվանում, կարող էր նշվել նաև այլ անվանում (օրինակ՝ aaa, 123 և այլն)։ |
| 8. Նախագծի 1-ին կետի 27-րդ ենթակետով Որոշման հավելվածում լրացվող 28-րդ կետի 3-րդ ենթակետում «աշխատավարձի միջին» բառերը փոխարինել «միջին աշխատավարձ» բառերով, իսկ միջին աշխատավարձը որոշել, ոչ թե աշխատողների առավելագույն աշխատավարձի և նվազագույն աշխատավարձի հանրագումարը 2-ի բաժանելու միջոցով, այլ բոլոր աշխատողների աշխատավարձերի հանրագումարը աշխատողների ընդհանուր թվի վրա բաժանելու միջոցով: | **Չի ընդունվել:** Որպես ռիսկի չափանիշ սահմանվում է այլ գաղափար, այն է առավելագույն և նվազագույն աշխատավարձների միջին։ Նշված կետով Տեսչական մարմինը կարող է պատկերացում կազմել տնտեսավարող սուբյեկտում **սահմանված** առավելագույն և նվազագույն աշխատավարձի վերաբերյալ։ |
| 9. Նախագծի 1-ին կետի 27-րդ ենթակետով Որոշման հավելվածում լրացվող 28-րդ կետի 5-րդ ենթակետում թվարկված 3-րդ և 4-րդ պայմաններում «բարձր» բառից հետո լրացնել «տարիքի» բառը։ | **Ընդունվել է:** Կատարվել են համապատասխան փոփոխություններ: |
| **2. Առողջապահության նախարարություն** | 22.08.2021թ. |
| N 020/51625-2021  |
| Հաշվի առնելով, որ Նախագծով փոփոխվել են ինչպես բժշկական օգնություն և սպասարկում իրականացնողների ռիսկի գնահատման բաղադրիչների չափանիշները և միավորները, այնպես էլ գործունեության տարբեր տեսակների (օրինակ՝ հանքագործական արդյունաբերություն և բացահանքերի շահագործում, ջրամատակարարում, կոյուղի, թափոնների կառավարում և վերամշակում, և այլն) ոլորտային ռիսկի միավորները, առաջարկվում է հիմնավորել թվարկված փոփոխությունները, ինչպես նաև Նախագծի հիմնավորման մեջ ամփոփ ներկայացնել իրականացված վերլուծության արդյունքները:  | **Ընդունվել է:**Հիմք է ընդունվել Տեսչական մարմնի կողմից իրականացվող վերահսկողական (ստուգում, վարչական վարույթ) գործառույթների, ինչպես նաև COVID-19 համավարակի շրջանակներում մշտադիտարկումների և ստուգայցերի արդյունքները։ Չափանիշները և չափորոշիչերը սահմանվել են՝ հիմք ընդունելով հետևյալ մոտեցումը՝ սահմանվում է վերահսկողության ենթակա ոլորտներում առավել ռիսկային ՏԳՏԴ-ները՝ տալով առավելագույնը 100 միավոր և նվազեցնելով դասակարգվում է՝ հաշվի առնելով ենթադրյալ հետևանքները։ Բժշկական օգնության և սպասարման ոլորտում կատարվել է տեխնիկական փոփոխություն՝ ոլորտային 65 առավելագույն միավորը սահմանվել է 100՝ հավասարեցնելով մնացած 4 ոլորտների ոլորտային առավելագույն միավորներին, Համապատասխանաբար մնացած չափորոշիչներն ու չափանիշները փոփոխվել են՝ համապատասխանեցնելու համար առավելագույն 200 միավորը ստանալու նպատակով։ Հաշվի է առնվել նաև այն հանգամանքը, որ ՀՀ կառավարության 2008 թվականի մարտի 27-ի 276-Ն որոշման մեջ կատարվել են փոփոխություններ: |
| Առաջարկվում է Նախագծում «հիվանդ» բառը փոխարինել «պացիենտ» բառով: | **Ընդունվել է:**Որոշման հավելվածի նախագծում 20-րդ կետի 3-րդ ենթակետի Աղյուսակ N 5-ում և 22-րդ կետի 1-ին ենթակետի Աղյուսակ N 7-ում կատարվել են փոփոխություններ: |
| **3. Էկոնոմիկայի նախարարություն** | 26.08.2021թ. |
| N 033/52699-2021  |
| 1. Նախագծի վերնագրում «ՀԱՎԵԼՎԱԾՈՒՄ» բառը փոխարինել «ՄԵՋ» բառով։ | **Ընդունվել է:**Կատարվել է համապատասխան փոփոխություն: |
| 2. Նախագծի նախաբանում «հավելվածում» բառից հետո լրացնել «այսուհետ՝ Հավելված» բառերը։ | **Ընդունվել է:**Կատարվել է համապատասխան փոփոխություն: |
| 3. 1-ին կետում 1-ին ենթակետով լրացվող Հավելվածի «Ընդհանուր դրույթներ» 1-ին գլխի 3-րդ կետում «3․ Ռիսկի գնահատումը տեսչական մարմնի վերահսկողության ենթակա ոլորտներում գործող տնտեսավարող սուբյեկտների ռիսկայնությունը որոշելու, վերլուծելու և գնահատելու ամբողջական գործընթաց է» բառերն առաջարկում ենք խմբագրել «3․ Ռիսկի վերլուծությունը տեսչական մարմնի վերահսկողության ենթակա ոլորտներում գործող տնտեսավարող սուբյեկտների ռիսկայնությունը որոշելու, ուսումնասիրելու և գնահատելու ամբողջական գործընթաց է» բառերով՝ հաշվի առնելով այն հանգամանքը, որ համաձայն տնտեսագիտական գրականության ռիսկի վերլուծության արդյունքում իրականացվում է ռիսկի գնահատում: | **Չի ընդունվել:**Հաշվի առնելով այն հանգամանքը, որ համաձայն տնտեսագիտական գրականության ռիսկի վերլուծության արդյունքում իրականացվում է ռիսկի գնահատում, հետևաբար Տեսչական մարմինը ռիսկի գնահատմանը տվել է սահմանում, այն է ռիսկայնությունը որոշելու, վերլուծելու և գնահատելու ամբողջական գործընթաց։ |
| 4. 1-ին կետում 7-րդ ենթակետը խմբագրման կարիք ունի, քանի որ  Կառավարության 2019 թվականի օգոստոսի 22-ի թիվ 1124-Ն որոշման 14-րդ կետում և N 1 Աղյուսակում «0» թիվը բացակայում է: | **Չի ընդունվել:**Հաշվի առնելով այն հանգամանքը, որ վերահսկողության ենթակա յուրաքանչյուր ոլոտում տնտեսավարող սուբյեկտը գոնե 1 չափորոշիչի մասով կգնահատվի և կստանա համապատասխան միավոր, հետևաբար Որոշման հավելվածի 14-րդ կետի Աղյուսակ 1-ում (0%, 20%] միջակայքը նկարագարված է 0 թիվը չներառված։ Հարկ է նշել նաև որ այս մոդելում նույնիսկ տեսականորեն հավանականությունը չի կարող լինել 0 քանի, որ այն հանդիսանում է հնարավոր պատահույթ։ |
| 5. 1-ին կետի 11-րդ ենթակետում «ավելացնել» բառը փոխարինել «լրացնել» բառով: | **Ընդունվել է:**Կատարվել է համապատասխան փոփոխություն: |
| 6. 1-ին կետում 12-րդ ենթակետը խմբագրման կարիք ունի, քանի որ նշված խմբագրության արդյունքում Որոշման 20-րդ կետի համարակալումը խախտվում է, ինչպես նաև լրացվում է նոր 6-րդ ենթակետով, որի բովանդակությունը բացակայում է: | **Չի ընդունվել:**Որոշման 20-րդ կետի 1-ին ենթակետը չի փոփոխվել, Նախագծով լրացվել է առանձին՝ 2-րդ ենթակետ (4-րդ աղյուսակ), որի արդյունքում անհրաժեշտություն է առաջացել փոփոխել համարակալումը: Վերջնական տարբերակով փոփոխման արդյունքում կստացվի վեց ենթակետ: |
| 7. 1-ին կետում 17-րդ ենթակետով խմբագրվող 21-րդ կետում «N 276-Ն որոշմամբ» բառերից հետո լրացնել «այսուհետ՝ Որոշմամբ» բառերը, իսկ «Հայաստանի Հանրապետության կառավարության 2008 թվականի մարտի 27-ի N 276-Ն որոշմամբ» բառերը փոխարինել «Որոշմամբ» բառով՝ կրկնությունից խուսափելու համար | **Ընդունվել է:**Կատարվել է համապատասխան փոփոխություն: |
| 8. 1-ին կետում 28-րդ կետի 5-րդ ենթակետի համարակալումը համապատասխանեցնել «Նորմատիվ իրավական ակտերի մասին» օրենքի 14-րդ հոդվածի 5-րդ մասին` հաշվի առնելով նաև Նախագծի 1-ին կետի 3-րդ և 4-րդ ենթակետերով նախատեսվող փոփոխությունը։ | **Չի ընդունվել:**Հիմք ընդունելով «Նորմատիվ իրավական ակտերի մասին» օրենքի 34-րդ հոդվածի 3-րդ մասով նախատեսված պահանջը, համաձայն որի նորմատիվ իրավական ակտում կատարվող փոփոխությունների կամ լրացումների ձևը (տեսքը) պետք է համապատասխանի փոփոխվող կամ լրացվող իրավական ակտի ձևին (տեսքին): |
| 9. Նախագծում «ռիսկի համակարգ» բառերը փոխարինել «ռիսկի կառավարման համակարգ» բառերով։ | **Չի ընդունվել:**«ռիսկի կառավարման համակարգ» սահմանելու դեպքում ստեղծվում է համակարգ, որով կարող ենք միայն բացառապես կառավարել ռիսկը, որը մեթոդաբանության նպատակները ամբողջությամբ չի արտահայտի։Իսկ «ռիսկի համակարգ» սահմանելու դեպքում ստեղծվում է համակարգ, համաձայն որի սահմանվում, բացահայտվում, վերլուծվում և կառավարվում է ռիսկը, ինչպես նաև սահմանվում է ըստ վերահսկողության ենթակա ոլորտների և ըստ տնտեսավարողների տվյալների բազա վարելու համակարգը։ Սահմանված համակարգը թույլ է տալիս նաև յուրաքանչյուր ոլորտում տնտեսավարող սուբյեկտները դասակարգել ըստ ռիսկայնության խմբերի (բարձր, միջին, ցածր), ինչպես նաև ստուգումները նպատակաուղղել դեպի այն ոլորտները և վերահսկման ենթակա տնտեսավարող սուբյեկտները, որոնք յուրաքանչյուր ռիսկայնության խմբերում առավել ռիսկային են։ Նշված համակարգը թույլ է տալիս նաև ռիսկի վրա հիմնված ստուգումների միջոցով նվազեցնել տնտեսավարող սուբյեկտների ռիսկի աստիճանը՝ մինչև առավել ցածր հնարավոր ռիսկի մակարդակը: |
| 10. Նախագծում նախատեսել դրույթ՝ ուժի մեջ մտնելու վերաբերյալ։  | **Ընդունվել է:**Կատարվել է համապատասխան փոփոխություն: |
| 11. Նախագիծը համապատասխանեցնել Կառավարության 2021 թվականի փետրվարի 25-ի N 252-Լ որոշման 20-րդ կետի 2-րդ ենթակետի պահանջներին։ | **Ընդունվել է:** Կատարվել են համապատասխան փոփոխություններ: |
| **4. Ֆինանսների նախարարություն** | 20.08.2021թ. |
| N 034/51510-2021  |
| Առաջարկություններ և առարկություններ չունի:  | **Ընդունվել է:**  |
| **5. Արդարադատության նախարարություն** | 15.11.2021թ. |
| N 035/71206-2021 |
| 1. **«**Հայաստանի Հանրապետության կառավարության 2019 թվականի օգոստոսի 22-ի թիվ 1124-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի նախաբանում հղում է տրված միայն «Նորմատիվ իրավական ակտերի մասին» օրենքի 33-րդ և 34-րդ հոդվածներին, ինչը մեր կարծիքով, բավարար չէ Նախագծով առաջարկվող փոփոխությունների և լրացումների անհրաժեշտությունը հիմնավորելու համար: Այս կապակցությամբ Նախագծի նախաբանում անհրաժեշտ է նշել իրավական հիմքը՝ հստակ սահմանելով այն իրավական ակտի հոդվածը, մասը կամ կետը, որով նախատեսվում է ընդունել ներկայացված իրավական ակտը: Սույն դիտողությունը բխում է «Նորմատիվ իրավական ակտերի մասին» ՀՀ օրենքի 13-րդ հոդվածի 1-ին մասի պահանջից, որի համաձայն՝ Ենթաօրենսդրական նորմատիվ իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր: ՀՀ Սահմանադրության 6-րդ հոդվածի 2-րդ մասի համաձայն՝ Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները կարող են օրենքով լիազորվել ընդունելու ենթաօրենսդրական նորմատիվ իրավական ակտեր: Լիազորող նորմերը պետք է համապատասխանեն իրավական որոշակիության սկզբունքին: Հարկ ենք համարում նշել նաև, որ առկա է Վարչապետի 2021 թվականի նոյեմբերի 2-ի թիվ 02/10.3/37766-2021 հանձնարարական, ըստ որի՝ Կառավարության և վարչապետի որոշումների նախագծեր մշակելիս և շրջանառելիս առաջին հերթին պետք է ստուգել և հավաստիանալ, թե արդյոք Կառավարությունը և վարչապետը լիազորված են ընդունելու նման որոշում, թե՝ ոչ (առկա է արդյոք համապատասխան լիազորող նորմ): Բացառել լիազորող նորմ չունեցող Կառավարության և վարչապետի որոշումների նախագծերի ներկայացումը վարչապետի աշխատակազմ: Այդպիսի նախագծեր ներկայացվելու դեպքում դրանք չեն ընթացքավորվելու: Հետևաբար, նախագծի նախաբանում համապատասխան օրենքի նորմի բացակայությունը հնարավորություն չի տալիս գնահատել նման որոշման ընդունման լիազորության առկայությունը: | **Ընդունվել է:** Նախագծի նախաբանում լրացվել են «և «Հայաստանի Հանրապետությունում ստուգումների կազմակերպման և անցկացման մա­սին» Հայաստանի Հանրապետության օրենքի 2.1-ին հոդվածի 2-րդ մասը» բառերը: |
| 2. Նախագծի վերևի աջ անկյունում անհրաժեշտ է լրացնել **«**ՆԱԽԱԳԻԾ» բառը՝ նկատի ունենալով «Նորմատիվ իրավական ակտերի մասին» Հայաստանի Հանրապետության օրենքի 21-րդ հոդվածի 7-րդ մասի պահանջները: | **Ընդունվել է:** Կատարվել է համապատասխան փոփոխություն: |
| 3. Նախագծի 1-ին կետի 1-ին ենթակետից անհրաժեշտ է հանել **«**Ընդհանուր դրույթներ» 1-ին գլխի» բառերը: | **Ընդունվել է:** Կատարվել է համապատասխան փոփոխություն: |
| 4. Նախագծի 1-ին կետի 1-ին ենթակետով նոր խմբագրությամբ շարադրվող 3-րդ կետում անհրաժեշտ է հստակ նշել, թե ռիսկի աստիճանը որոշող չափանիշները և չափորոշիչները ում կողմից և ինչ իրավական ակտով են սահմանվում:  | **Չի ընդունվել:** Ռիսկի աստիճանը որոշող չափանիշները և չափորոշիչները կարգավորվում են «Հայաստանի Հանրապետությունում ստուգումների կազմակերպման և անցկացման մա­սին» օրենքի 2.1-ին հոդվածի 2-րդ մասի 1-ին ենթակետի 3-րդ պարբերությամբ նախատեսված դրույթներով, մասնավորապես՝ Ռիսկի վրա հիմնված ստուգումների մեթոդաբանությունը և ռիսկայնությունը որոշող չափանիշների ընդհանուր [նկարագիրը](https://www.arlis.am/DocumentView.aspx?docid=154248) հաստատում է Հայաստանի Հանրապետության կառավարությունը: Ինչ վերաբերվում է թե ինչ իրավական ակտով են սահմանվում  առաջարկին, ապա ռիսկայնությունը որոշող չափանիշների ընդհանուր [նկարագիրը](https://www.arlis.am/DocumentView.aspx?docid=154248) արդեն իսկ հաստատված է 2019թ. օգոստոսի 22-ի թիվ 1124-Ն ՀՀ կառավարության որոշմամբ: |
| 5. Նախագծի 1-ին կետի 3-րդ ենթակետում **««**բնագավառների» բառերը փոխարինել **«**ոլորտների» բառերով» բառերն առաջարկում ենք փոխարինել ««ըստ բնագավառների» բառերը փոխարինել «ըստ ոլորտների» բառերով» բառերով: Նույն ենթակետում նախատեսվում է **«**-» նշանը փոխարինել **«**1)» թվով, իսկ Նախագծի 1-ին կետի 4-րդ ենթակետում՝ **«**-» նշանը **«**2)» թվով: Հետևապես, հարկ ենք համարում նշել, որ վերոնշյալ ենթակետերում, ինչպես նաև Նախագծի ողջ տեքստում առկա են կարգավորումներ, որոնց համաձայն՝ նախատեսվում է փոխել կետերի, ենթակետերի, պարբերությունների և աղյուսակների համարակալումը: Այս առումով անհրաժեշտ է նկատի ունենալ «Նորմատիվ իրավական ակտերի մասին» Հայաստանի Հանրապետության օրենքի 14-րդ հոդվածի 11-րդ մասի պահանջները, որոնց համաձայն՝ նորմատիվ իրավական ակտում փոփոխություններ կամ լրացումներ կատարելիս փոփոխվող կամ լրացվող իրավական ակտի բաժինների, գլուխների, հոդվածների, մասերի, կետերի, ենթակետերի, պարբերությունների համարների փոփոխություն չի կատարվում: Նորմատիվ իրավական ակտի բաժինների, գլուխների, հոդվածների, մասերի, կետերի, ենթակետերի կամ պարբերությունների միջև համապատասխանաբար նոր բաժին, գլուխ, հոդված, մաս, կետ, ենթակետ կամ պարբերություն կարող է լրացվել միայն լրացուցիչ համարով:Հետևապես, առաջարկում ենք վերանայել և օրենքին համապատասխան խմբագրել հավելվածի հիշյալ կարգավորումները: | **Ընդունվել է:** Կատարվել է համապատասխան փոփոխություն:**Ընդունվել է:** Նախագծից հանվել է **«**-» նշանը թվով փոխարինելու առաջարկը: |
| 6. Նախագծի 1-ին կետի 3-րդ ենթակետով նախատեսվում է Հավելվածի 11-րդ կետի 1-ին պարբերությունում **«**5» թիվը փոխարինել **«**2» թվով: Ստացվում է, որ եթե տնտեսավարող սուբյեկտը կատարել է 2 և ավելի խախտում, ապա խախտումը համարվում է պարբերական, և ըստ բնագավառների տրվում է անհատական ռիսկի տվյալ բաղադրիչի մասով առավելագույն միավոր։ Այս առումով հայտնում ենք, որ նախագծի հիմնավորման մեջ բացակայում է հիշյալ փոփոխությանը վերաբերող պարզաբանումը: Հետևաբար, անհրաժեշտ է Հիմնավորումը լրամշակել և ներկայացնել «Նորմատիվ իրավական ակտերի մասին» օրենքի 6-րդ հոդվածի 5-րդ մասի պահանջներին համապատասխան հիմնավորում, համաձայն որոնց՝ փորձաքննության ներկայացվող նորմատիվ իրավական ակտին կցվող հիմնավորման մեջ շարադրվում են կարգավորման ենթակա ոլորտի կամ խնդրի սահմանումը, առկա իրավիճակը (եթե կիրառելի է), կարգավորման նպատակները, ակնկալվող արդյունքը, ակտի նորմատիվ բնույթի հիմնավորվածությունը: | **Ընդունվել է:** Հիմնավորման մեջ կատարվել է համապատասխան փոփոխության լրացում և նշվել է հիմքը՝ «Լիցենզավորման մասին» օրենքը, համաձյան որի պարբերաբար խախտումը համարվում է այն խախտումը, որի կատարման համար լիցենզավորված անձը մեկ տարվա ընթացքում ոչ պակաս, քան երկու անգամ գրավոր նախազգուշացվել է, և որի չկատարումը կարող էր պատճառել թեթև կամ նվազ ծանր վնաս: |
| 7. Նախագծի 1-ին կետի 7-րդ ենթակետով նախատեսվում է Հայաստանի Հանրապետության կառավարության 2019 թվականի օգոստոսի 22-ի թիվ 1124-Ն որոշման հավելվածի 14-րդ կետում **«**0» թիվը փոխարինել **«**0%» թվով, մինչդեռ անհրաժեշտ է նկատի ունենալ, որ հիշյալ հավելվածի 14-րդ կետում **«**0» թիվ առկա չէ, իսկ աղյուսակ 1-ում նշված է **«**0,30%» թիվը: | **Չի ընդունվել:** Աղյուսակ 1-ում նշված թիվը նշանակում է 0-ից 30%-ի միջակայքում, որը փոփոխվում է 0%, 20%: |
| 8. Նախագծի 1-ին կետի 10-րդ ենթակետում «աշխատողների» բառից անհրաժեշտ է լրացնել «1)» համարակալումը՝ նկատի ունենալով «Նորմատիվ իրավական ակտերի մասին» Հայաստանի Հանրապետության օրենքի 14-րդ հոդվածի պահանջները: | **Ընդունվել է:** Կատարվել է համապատասխան փոփոխություն: |
| 9. Նախագծի 1-ին կետի 11-րդ ենթակետում **«**հետևյալ խմբագրությամբ» բառերն անհրաժեշտ է փոխարինել **«**հետևյալ բովանդակությամբ» բառերով՝ նկատի ունենալով «Նորմատիվ իրավական ակտերի մասին» Հայաստանի Հանրապետության օրենքի 33-րդ հոդվածի պահանջները:Նույն ենթակետի համաձայն՝ նախատեսվում է Հավելվածի 20-րդ կետում լրացնել նոր 2) ենթակետ և N 4 Աղյուսակ: Այս առումով անհրաժեշտ է նկատի ունենալ, որ Հավելվածի 20-րդ կետում 2-րդ ենթակետ և N 4 Աղյուսակ արդեն իսկ առկա են: | **Ընդունվել է:** Կատարվել է համապատասխան փոփոխություն:**Ընդունվել է:** Կատարվել է համապատասխան փոփոխություն: |
| 10. Նախագծի 1-ին կետի 13-րդ և 14-րդ ենթակետերում **«**3-րդ» բառերն անհրաժեշտ է փոխարինել **«**2-րդ» բառերով, իսկ 15-րդ ենթակետում **«**4-րդ» բառերը՝ **«**3-րդ» բառերով՝ նկատի ունենալով, որ նախատեսված բառերն ու աղյուսակներն առկա են նշված ենթակետերում: | **Ընդունվել է:** Կատարվել է համապատասխան փոփոխություն: |
| 11. Նախագծի 1-ին կետի 17-րդ ենթակետում **«**Ոլորտային» բառից առաջ անհրաժեշտ է նշել «21.» համարակալումը՝ նկատի ունենալով «Նորմատիվ իրավական ակտերի մասին» Հայաստանի Հանրապետության օրենքի 14-րդ հոդվածի պահանջները: Նույն դիտողությունը վերաբերում է նաև Նախագծի 1-ին կետի 18-րդ ենթակետին: | **Ընդունվել է:** Կատարվել է համապատասխան փոփոխություն: |
| 12. Նախագծի 1-ին կետի 20-րդ ենթակետում նշված չէ, թե Հավելվածի որ կետում է նախատեսվում կատարել փոփոխությունը: Բացի այդ, նույն ենթակետում **«**փոխել» բառն անհրաժեշտ է փոխարինել **«**փոխարինել» բառով՝ նկատի ունենալով «Նորմատիվ իրավական ակտերի մասին» Հայաստանի Հանրապետության օրենքի 33-րդ հոդվածի 1-ին մասի պահանջները: Նույն դիտողությունները վերաբերում են նաև Նախագծի 1-ին կետի 26-րդ ենթակետին: | **Ընդունվել է:** Նախագծի 1-ին կետի 20-րդ ենթակետը հանվել է: Կատարվել են համապատասխան փոփոխություններ: |
| 13. Նախագծի 1-ին կետի 21-րդ ենթակետի կապակցությամբ անհրաժեշտ է նկատի ունենալ, որ Հավելվածի Աղյուսակ 11-ում նման բառեր և թվեր նախատեսված չեն: | **Ընդունվել է:** Նախագծով հստակեցվել է, որ առաջարկվող փոփոխությունը վերաբերում է գործող որոշման Հավելվածի Աղյուսակ N 10-ին: |
| 14. Նախագծի 1-ին կետի 25-րդ ենթակետում նշված օտարալեզու տառերին կից անհրաժեշտ է նշել նաև վերջիններիս հայատառ տարբերակները՝ միաժամանակ պահպանելով տողերի հերթականությունը: Սույն դիտողությունը բխում է Հավելվածի Աղյուսակ 12-ի պահանջներից: | **Ընդունվել է:** Կատարվել է համապատասխան փոփոխություն: |
| 15. Նախագծի 1-ին կետի 27-րդ ենթակետի կապակցությամբ հայտնում ենք, որ Հավելվածում VIII գլուխ, ինչպես նաև 27-րդ, 28-րդ և 29-րդ կետեր արդեն իսկ առկա են: Հետևապես, 27-րդ ենթակետով նախատեսվող լրացման վերաբերյալ անհրաժեշտ է նկատի ունենալ, որ Հավելվածում պետք է լրացնել լրացուցիչ գլուխ և նոր կետեր համապատասխան հաջորդական համարակալմամբ: Այս կապակցությամբ անհրաժեշտ է նկատի ունենալ «Նորմատիվ իրավական ակտերի մասին» Հայաստանի Հանրապետության օրենքի 33-րդ հոդվածի 1-ին և 3-րդ մասերի դրույթները: Նույն դիտողությունը վերաբերում է նաև Նախագծի վերջում նախատեսված 10-րդ և 11-րդ ենթակետերին: | **Մասամբ է ընդունվել:** Նախագծի 1-ին կետի 26-րդ ենթակետով արդեն իսկ նախատեսվել է «VIII» թիվը փոխարինել «IX» թվով: Հաջորդական կետերի վերաբերյալ համապատասխան փոփոխությունները կատարվել են: |
| 16. Նախագծի 1-ին կետի վերջում նախատեսված 10-րդ և 11-րդ ենթակետերի համարակալումն անհրաժեշտ է վերանայել՝ նկատի ունենալով «Նորմատիվ իրավական ակտերի մասին» Հայաստանի Հանրապետության օրենքի 14-րդ հոդվածի պահանջները:Միաժամանակ անհրաժեշտ է նկատի ունենալ, որ նախագծում առկա են մի շարք չհամարակալված պարբերություններ: Այդ կապակցությամբ անհրաժեշտ է նկատի ունենալ «Նորմատիվ իրավական ակտերի մասին» Հայաստանի Հանրապետության օրենքի 14-րդ հոդվածի պահանջները, որոնց համաձայն՝ Ենթաօրենսդրական նորմատիվ իրավական ակտերում դրույթները շարադրվում են հերթական համար ունեցող կետերի տեսքով: Կետերը կարող են բաժանվել միայն համարակալված ենթակետերի, իսկ ենթակետերը` միայն համարակալված պարբերությունների: Կետերը համարակալվում են արաբական թվանշաններով, որոնք տեքստից բաժանվում են միջակետով: Ենթակետերը համարակալվում են արաբական թվանշաններով, որոնք տեքստից բաժանվում են փակագծով: Պարբերությունները համարակալվում են հայերենի այբուբենի փոքրատառերով, որոնք տեքստից բաժանվում են միջակետով: | **Ընդունվել է:** Կատարվել է համապատասխան փոփոխություն:**Չի ընդունվել:**Առաջարկվող խմբագրությունը պայմանավորված է նախագծի տեքստի բովանդակային ամբողջականությունը պահպանելու անհրաժեշտությամբ՝ ելնելով գործող որոշման կառուցվածքից, մասնավորապես՝ գործող որոշման տեքստում արդեն իսկ առկա են «-» նշանով պարբերություններ: |
| **6. Ֆինանսատնտեսագիտական վարչություն** | 19.11.2021թ. |
| N 48/51.1/39612-2021  |
| 1. Աղյուսակ 17-ի 1-ին սույնակի վենագրում «ընդունված» բառը փոխարինել «ընդունված աշխատողներ քանակը» բառերով, իսկ «ազատված» բառը փոխարինել «ազատված աշխատողներ քանակը» բառերով,2. Աղյուսակ 19-ի «Հարաբերակցություն (%)» տողի 2-րդ սունյակում [0, 50] մջակայքը փոխարինել  [0 - 50] միջակայքով, իսկ 3-րդ սունյակում (50, 100] միջակայքը փոխարինել [50 - 100] միջակայքով, քանի որ այդ աղյուսկում նշված միջակայքերի տոկոսների համար նույն կետում նշված՝ Հարաբերակցություն = 1 - ( նվազագույն աշխատավարձ ) x 100առավելագույն աշխատավարձ հաարդյունքը հաճած կլինեն 0-ից, 50-ից և 100-ից տարբերող տոտոկոսներ: | **Ընդունվել է:**Կատարվել է համապատասխան փոփոխություն**:****Մասամբ է ընդունվել:**Բանաձևը փոփոխվել է, միջակայքերի ձևակերպումները համապատասխանեցվել է ընդունված մաթեմատիկական ձևաչափին**:** |
| **6. Վարչապետի աշխատակազմի իրավաբանական վարչություն** | 22.11.2021թ. |
| N 48/51.1/39612-2021  |
| Նախագծով առաջարկվող փոփոխությամբ՝  Կառավարությունը բացի ռիսկի վրա հիմնված ստուգումների մեթոդաբանության և ռիսկայնությունը որոշող չափանիշներից, սահմանում է նաև դրանց հաշվարկման և գնահատման կարգը: Մինչդեռ՝ «Ստուգումների կազմակերպման և անցկացման մասին» ՀՀ օրենքի 2.1 հոդվածի 2-րդ մասի 1-ին կետի համաձայն՝ ռիսկի վրա հիմնված ստուգումների մեթոդաբանությունը և ռիսկայնությունը որոշող չափանիշների ընդհանուր նկարագիրը հաստատում է Հայաստանի Հանրապետության կառավարությունը, իսկ դրանց հաշվարկման և գնահատման կարգը հաստատում է ստուգում իրականացնող պետական մարմինը: Նշվածով պայմանավորված, վերոգրյալ օրենսդրական կարգավորման համատեքստում՝ առաջարկվող փոփոխությունները խնդրահարույց են: | **Պարզաբանում:**ՀՀ կառավարության կողմից հաստատված են 6 ՏՄ-ների գործող ստուգումների մեթոդաբանությունները և ռիսկայնությունը որոշող չափանիշների ընդհանուր[նկարագրերը](https://www.arlis.am/DocumentView.aspx?docid=154248): Հաշվի առնելով այն հանգամանքը, որ ռիսկայնության որոշման ընդհանուր նկարագրերը չեն կարող սահմանվել և նկարագրվել առանց  բանաձևերի և որոշակի հաշվարկների, ուստի գործող մեթոդաբանություններում արտացոլված են ոլորտային և անհատական ռիսկայնությունների ընդհանուր նկարագրերը՝ համապատասխան բանաձևերի և որոշ հաշվարկների տեսքով:Բացի հաստատված ռիսկայնության ընդհանուր նկարագրերից՝ բուն հաշվարկման և գնահատման կարգերը բոլոր մանրամասնություններով առանձին հաստատված են ստուգող մարմինների ղեկավարների հրամաններով, ինչպես որ սահմանված և նկարագրված է օրենքի համապատասխան հոդվածով: Հաշվի առնելով իրավաբանական վարչության դիրքորոշումը օրենքի դրույթի մեկնաբանության և իրավաչափությանմասով, առաջիկայում «Հայաստանի Հանրապետությունում ստուգումների կազմակերպման և անցկացման մասին» օրենքի փոփոխության շրջանակներում, որը Գրասենյակը ներառել է Կառավարության 2021-2026 թվականների գործունեության միջոցառումների ծրագրում, հոդվածը ավելի կհստակեցվի՝ հետագա տարընթերցումներից խուսափելու և առկա մտահոգությունը փարատելու համար: |